বিমানকে লাভজনক করতে সরকার নানা উদ্যোগ নিলেও তা সফল হচ্ছেনা। একাধিক সিন্ডিকেট নিজেদের স্বার্থে বিমানকে লোকসানের দিকে ঠেলে দিচ্ছে বলে অভিযোগ রয়েছে। অনিয়ম-দুর্নীতি তদন্তে ধরা পড়লেও কর্তৃপক্ষ কারো বিরুদ্ধে ব্যবস্থা নেওয়ার সাহস পাচ্ছে না। এর সঙ্গে নতুন করে যোগ হয়েছে পুরুষ সহকর্মীদের হাতে বিমানের নারী ক্রুদের নির্যাতিত হওয়ার ঘটনা। তদন্তে দোষী সাব্যস্ত হলেও অভিযুক্তকে শাস্তির বদলে দেয়া হচ্ছে পদোন্নতি। ফলে প্রতিনিয়ত এ ধরনের ঘটনা বাড়ছে।